PAKRUOJO RAJONO SAVIVALDYBĖS TARYBA

SPRENDIMAS

DĖL PAKRUOJO RAJONO SAVIVALDYBĖS TARYBOS ANTIKORUPCIJOS KOMISIJOS 2022 METŲ VEIKLOS ATASKAITOS PATVIRTINIMO

2023 m. gegužės 25 d. Nr. T-168

Pakruojis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Pakruojo rajono savivaldybės tarybos veiklos reglamento, patvirtinto Pakruojo rajono savivaldybės tarybos 2023 m. kovo 23 d. sprendimu Nr. T-81 „Dėl Pakruojo rajono savivaldybės tarybos veiklos reglamento patvirtinimo“, 343 punktu, Pakruojo rajono savivaldybės taryba nusprendžia:

Patvirtinti Pakruojo rajono savivaldybės tarybos antikorupcijos komisijos 2022 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Saulius Margis

PATVIRTINTA

Pakruojo rajono savivaldybės tarybos

2023 m. gegužės 25 d. sprendimu Nr. T-168

PAKRUOJO RAJONO SAVIVALDYBĖS TARYBOS ANTIKORUPCIJOS KOMISIJOS

2022 METŲ VEIKLOS ATASKAITA

Pakruojo rajono savivaldybės tarybos (toliau – Taryba) antikorupcijos komisijos (toliau – Antikorupcijos komisija) tikslas - pagal kompetenciją koordinuoti Pakruojo rajono savivaldybės (toliau – Savivaldybė) politikos įgyvendinimą korupcijos prevencijos srityje išskiriant prioritetines prevencijos ir kontrolės kryptis, nuosekliai įgyvendinant priemones, didinančias korupcijos prevencijos veiksmingumą, nagrinėti korupcijos ir su ja susijusius reiškinius bei atvejus, priimti sprendimus nagrinėjamais klausimais ir kontroliuoti jų vykdymą. Skatinti visuomenės nepakantumą korupcijos apraiškoms, glaudžiai bendradarbiaujant su kitomis valstybės institucijomis ir įstaigomis, nevyriausybinėmis organizacijomis, Savivaldybės bendruomene ir žiniasklaidos atstovais.

Tarybos 2019 m. gegužės 30 d. sprendimu Nr. T-157 (pakeista 2019 m. spalio 31 d. sprendimu Nr. T-251) patvirtinta Antikorupcijos komisijos sudėtis:

	Rūta Sausienė – Pakruojo rajono savivaldybės tarybos narė, komisijos pirmininkė;

	Edita Ilgavičienė – Pakruojo seniūnijos Taikos seniūnaitijos bendruomenės pirmininkė, komisijos pirmininkės pavaduotoja;

	Rimvydas Gasparavičius – Pakruojo rajono savivaldybės tarybos narys;

	Vytautas Almonaitis – Pakruojo rajono savivaldybės tarybos narys;

	Gediminas Grybė – Pakruojo rajono savivaldybės tarybos narys;

	Povilas Karvelis – Pakruojo rajono savivaldybės tarybos narys;

	Virginija Kazlauskienė – Pakruojo rajono savivaldybės tarybos narė;

	Pranė Kvedarienė – Sigutėnų kaimo bendruomenės pirmininkė;

	Vidmantas Pėželis – Kalpokų seniūnaitijos seniūnaitis.

Antikorupcijos komisija dirbo vadovaudamasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos korupcijos prevencijos įstatymu, Lietuvos Respublikos viešojo administravimo įstatymu, kitais teisės aktais, reglamentuojančiais korupcijos prevencijos ir kontrolės, korupcijai atsparios aplinkos kūrimo sritis, Savivaldybės korupcijos prevencijos 2020-2025 metų programa, patvirtinta Tarybos 2020 m. spalio 29 d. sprendimu Nr. T-295 „Dėl Pakruojo rajono savivaldybės korupcijos prevencijos 2020-2025 metų programos patvirtinimo“, Tarybos sprendimais, Antikorupcijos komisijos nuostatais (toliau – Nuostatai), patvirtintais Tarybos 2020 m. gruodžio 22 d. sprendimu Nr. T-351 „Dėl Pakruojo rajono savivaldybės tarybos antikorupcijos komisijos nuostatų patvirtinimo“. Antikorupcijos komisija savo veikloje siekė užkirsti kelią korupcijai ir kovoti su ja Savivaldybėje, užtikrinti skaidrumą, sąžiningumą ir etiką Savivaldybės veikloje.

Viena iš Antikorupcijos komisijos užduočių, įvardintų Nuostatų 6 punkte, yra kontroliuoti, kad Savivaldybės administracijoje, jos padaliniuose, Savivaldybės kontroliuojamose įstaigose ir įmonėse būtų vykdomi korupcijos prevenciją reglamentuojančių teisės aktų reikalavimai. Atsižvelgiant į Savivaldybės korupcijos prevencijos 2020-2025 metų programą bei siekiant užtikrinti veiksmingą korupcijos prevencijos priemonių įgyvendinimo kontrolę buvo siekiama, kad visos Savivaldybės įmonės ir įstaigos turėtų paskirtus atsakingus asmenis už korupcijos prevenciją, tikrinama ar teisės aktų nustatyta tvarka buvo atliekamas korupcijos pasireiškimo tikimybės nustatymas.

Nuostatų 7.5 punkte nurodyta, kad Antikorupcijos komisija nagrinėja Antikorupcijos komisijai adresuotus gyventojų pranešimus, pasiūlymus, skundus, juos analizuoja ir teikia rekomendacijas Savivaldybės administracijos direktoriui ir Tarybai. Kreiptis į Antikorupcijos komisiją galima pateikiant pranešimą adresu: Antikorupcijos komisija, Kęstučio g. 4, LT-83152 Pakruojis, paliekant pranešimą dėžutėje „STOP KORUPCIJAI", kuri yra Pakruojo rajono savivaldybės administracijos pastato, esančio Pakruojyje, Kęstučio g. 4, pirmo aukšto fojė, telefonu susisiekiant su Antikorupcijos komisijos pirmininke bei elektroniniu paštu savivaldybe@pakruojis.lt. Per 2022 metus nebuvo gautas nei vienas Antikorupcijos komisijai adresuotas gyventojų pranešimas, pasiūlymas ar skundas.

Pagrindinė Antikorupcijos komisijos veiklos forma – posėdžiai. Antikorupcijos komisija į posėdžius renkasi pagal poreikį. Per 2022 metus Antikorupcijos komisija į posėdžius nesirinko, nes nebuvo poreikio. Taip pat per 2022 metus komisijos nariai negavo nei vieno kvietimo į mokymus, konferencijas, diskusijas ir pan.

Per 2022 metus Antikorupcijos komisija Pakruojo rajono savivaldybės tarybai parengė vieną sprendimo projektą – 2021 m. vasario 23 d. priimtas sprendimas Nr. T-38 „Dėl Pakruojo rajono savivaldybės Antikorupcijos komisijos 2021 metų veiklos ataskaitos patvirtinimo“.

_______________________________